Coba jelasin Mandala Monumen dari Taman Pujaan Bangsa Margarana dalam bahasa bali dong

Monumen puniki jimbar ipun sanga héktar, kakepah manados tiga, nyarengin paindikan Tri Mandala punika jero, madya, miwah jaba sekadi:

Ring jero antuk jimbar nyané petang héktar, punika komplek wangunan suci sané maaran Taman Pujaan Bangsa, kadiri antuk:

Candi Pahlawan Margarana ; duurnyané 17 méter, antuk 8 tingkat, undag ipun akéh nyané 4, mawentuk segilima sané ngalambangang Rahina Kamahardikaan Républik Indonésia, 17 Agustus 1945. Iriki kapaat daging sewala walikan I Gusti Ngurah Rai (Pamimpin Déwan Pajuang Bali) majeng Overste Termeulen (Welanda). Sané ngambarang patriotisme krama Bali.

Pelataran Upacara ; kaapit olih kalih balé pasandekan (kepahan kangin miwah kauh)

Patung Panca Bakti ; magenah ring sisi kelod pelataran upacara, sesampun kori, sané ngambarang pasatuan miwah kasatuan sinamian krama ring parjuangan kamahardikaan.

Taman Bahagia ; magenah ring sisi kalér miwah kalér kangin Candi Pahlawan Margarana, sané kadiri 1372 tugu pahlawan sané nikayang akéh bala yuda sané gugur ring médan laga ri kala yuda kamahardikaan ring Bali, manados wira yuda kamahardikaan RI, rumasuk satunggal nisan antuk wira yuda nénteen kauningin.

Gedung Sejarah ; magenah ring sisi kangin Candi Pahlawan Margarana, manados panyimpenan prabot lelintihan bala yuda.

Taman Suci ; magenah ring sisi kelod gedung sejarah, punika genah panyucian raga majeng para taimyu sané jagi mabakti.